EkBass/fiwiki-20250220-pages-articles huggingface dataset:
Pablo (animaatiosarja)

Pablo () on Millimagesin tuottama brittiläis-ranskalainen lyhytanimaatiosarja.Pablo the Little Red Fox (Western Animation) - TV Tropes, tvtropes.org, viitattu 5.8.2020 (englanniksi) Se perustuu kirjailija Hannah Giffardin kirjoihin. Sarja keskittyy ketunpentu Pablon ja hänen sisarustensa Paolan ja Papun seikkailuihin öisessä kaupungissa. Sarja koostuu 52:sta viiden minuutin pituisesta jaksosta.Eläköön kuvat!: Muutama sarja Pikku Kakkosesta, elakoonkuvat.blogspot.com, viitattu 5.8.2020 Sarjaa esitettiin ensi kerran brittiläisellä CBBC-kanavalla vuonna 1999. Suomessa sarjaa on esitetty YLE TV2:lla Pikku Kakkosen yhteydessä vuosina 2001–2002. == Sarjan hahmot == * Pablo, sarjan nimikkohahmo. Luonteeltaan seikkailunhaluinen ja hyväntahtoinen. * Paola (), Pablon sisko. Tunnistaa tummista korvista. * Papu (), Pablon sisko. Tunnistaa keltaisen värisestä turkista. * Simppa (), kissa. Pablon ja tämän sisarusten ystävä. * Makkonen (), sammakko. Pablon ja tämän sisarusten ystävä. * Silvia (), siili. Pablon ja tämän sisarusten ystävä. * Pablon, Paolan ja Papun vanhemmat == Suomenkieliset ääninäyttelijät == * Lassi Alhorinne - Pablo * Päivi Akonpelto * Sari Mällinen - Papu * Tiiamari Mikkola - Paola Sarjan suomenkielisen version suomensi ja ohjasi Maija Rantanen.Sarjan suomenkieliset lopputekstit. Tunnuslaulun laulajina ovat Satu, Mirka, Anna ja Jatta Ehrlund. == Lähteet == Luokka:1990-luvun piirrossarjat Luokka:2000-vuosikymmenen piirrossarjat Luokka:Brittiläiset animaatiosarjat Luokka:Ranskalaiset animaatiosarjat Luokka:Kuvitteelliset ketut Luokka:BBC:n televisio-ohjelmat
Eduard Paulig

Eduard Gustav Heinrich Paulig (19. maaliskuuta 1889 Helsinki – 20. huhtikuuta 1953 Helsinki) oli suomalainen yritysjohtaja ja kauppaneuvos (1939), Gustav Pauligin ja Bertha Pauligin poika. Eduard Paulig tuli sukunsa Paulig-konsernin palvelukseen 17-vuotiaana, ja hänet lähetettiin ulkomaille opiskelemaan liike- elämää. Kotimaassa hän aloitti uransa yrityksen kauppamatkustajana, ja vuonna 1916 hänestä tuli yrityksen prokuristi. Toimitusjohtajaksi ja hallituksen puheenjohtajaksi hän nousi vuonna 1919, kun liiketoimintamuodoksi vaihdettiin osakeyhtiö. Vuonna 1929 Paulig-yhtiöstä tuli kommandiittiyhtiö, jonka Eduard Paulig omisti itsenäisesti. Eduard Pauligin kaudella kehitettiin kahvin tukkumyyntiä, ja yhtiön osuus Suomen kahvimarkkinoilla kasvoi niin että vuonna 1938 sille kuului niistä viidennes ja Eduard Pauligia kutsuttiin Suomen kahvikuninkaaksi. Lisäksi yritys myi mausteita ja kuivattuja hedelmiä. Jatkosodan aikana ryhdyttiin valmistamaan pakasteita, puolustusvoimille vuonna 1942 ja siviiliväestölle 1944. Paulig-yhtiöstä tuli Eduard Pauligin aikana yhä selvemmin teollisuusyritys. Eduard Pauligia seurasi toimitusjohtajana hänen poikansa Henrik Paulig (1915–1982) vuonna 1947, ja yritys muutettiin jälleen osakeyhtiöksi vuonna 1950. ==Lähteet== * Luokka:Vuonna 1889 syntyneet Luokka:Vuonna 1953 kuolleet Luokka:Suomalaiset yritysjohtajat Luokka:Kauppaneuvokset Luokka:Paulig
Haplochromis ampullarostratus

Haplochromis ampullarostratus on kirjoahventen (Cichlidae) heimoon kuuluva makean veden kalalaji. Lajilla on pieni taloudellinen merkitys. Sen tieteellinen lajinimi ampullarostratus tulee latinan kielestä ja viittaa lajin pullon muotoiseen kuonoon. Haplochromis ampullarostratus -lajin koiras voi kasvaa korkeintaan 7,2 senttimetrin mittaiseksi ja naaras korkeintaan 6,8 senttimetrin mittaiseksi. Sillä on selkäevässään 15 piikkiruotoa sekä 9–10 pehmeää ruotoa ja peräevässä kolme piikkiruotoa ja 9–10 pehmeää ruotoa. Haplochromis ampullarostratus -lajia tavataan endeemisenä eli kotoperäisenä Ugandasta. Kansainvälinen luonnonsuojeluliitto IUCN on luokitellut sen vaarantuneeksi lajiksi. == Lähteet == Luokka:Kirjoahvenet
Väinö Leisio

Väinö Ilmari Leisio (24. heinäkuuta 1897 Heinolan maalaiskunta – 19. huhtikuuta 1958) oli suomalainen päätoimittaja.Kansaneläkelaitoksen henkilökortit -arkisto > Vuosina 1950–1958 kuolleiden henkilöiden hakemisto Leisio oli päätoimittajana Heinolan Sanomissa 1919, Riihimäen Sanomissa 1920–1923, Savonmaa-lehdessä 1932–1934 ja Kajaani-lehdessä 1936–1938. Hän oli vuodesta 1923 toimitussihteerinä Uusi Aura -lehdessä.Heinolan Sanomat, Suomen sanomalehdistö 1771–1932: bibliografinen esitys, Akseli Routavaara, 1935, s. 20, Kansalliskirjaston digitaaliset aineistotRiihimäen Sanomat, Suomen sanomalehdistö 1771–1932: bibliografinen esitys/ Akseli Routavaara, 1935, s. 61, Kansalliskirjaston digitaaliset aineistotSavonmaa, Suomen sanomalehdistön bibliografia: 1771–1963, toim. Väinö Kaarna & Kaarina Winter, 1965, s. 66, Kansalliskirjaston digitaaliset aineistotKajaani, Suomen sanomalehdistön bibliografia: 1771–1963, toim. Väinö Kaarna & Kaarina Winter, 1965, s. 29, Kansalliskirjaston digitaaliset aineistotSanomalehdet, Heinolan Sanomat, 21.7.1923, nro 55, s. 2, Kansalliskirjaston digitaaliset aineistot == Teoksia == * Politiikan Sven Tuuvana: lehtimies muistelee. Suomen kirja, Helsinki 1946 == Lähteet == == Aiheesta muualla == Väinö Leision lehtiartikkeleita: * Judenitshin mukana "Pietaria valloittamassa". Suomalaisen sotakirjeenvaihtajan muistelma, Hakkapeliitta, 24.10.1933, nro 43, s. 20, Kansalliskirjaston digitaaliset aineistot * Kello viiden teellä eversti Tokoin luona. Muistelma 15 vuoden takaa, Hakkapeliitta, 25.09.1934, nro 39, s. 14, Kansalliskirjaston digitaaliset aineistot Luokka:Suomalaiset päätoimittajat Luokka:Vuonna 1897 syntyneet Luokka:Vuonna 1958 kuolleet
Volkswagen Taigo

Volkswagen Taigo on Volkswagenin vuodesta 2020 lähtien valmistama crossover- tyyppinen automalli. Se perustuu samalle pohjalevylle kuin esimerkiksi Volkswagen T-Cross. Auto tuli ensimmäisenä myyntiin Brasiliassa Volkswagen Nivus -nimisenä, ja Euroopan markkinoille auto esiteltiin Taigona vuoden 2021 lopulla. Euroopassa myytävät autot valmistetaan Espanjassa. Etelä-Amerikan markkinoilla autossa on kolmesylinterinen 1,0 TSI -bensiinimoottori. Voimansiirtona on aina kuusivaihteinen automaattivaihteisto ja vetotapana etuveto. Euroopassa moottorivalikoiman muodostavat 1,0 TSI (90/110 hv) ja 1,5 TSI (150 hv). Moottorista riippuen manuaalivaihteisto on viisi- tai kuusivaihteinen, mutta auton saa myös seitsemänportaisella DSG- kaksoiskytkinvaihteistolla varustettuna. == Lähteet == == Aiheesta muualla == Nivus Luokka:J-segmentin autot Luokka:2020-luvun autot
Alexandersson

Alexandersson on muun muassa seuraavien ruotsalaisten henkilöiden sukunimi: * Eva Alexanderson (1911–1994), kirjailija ja kääntäjä * Ernst Alexanderson (1878–1975), amerikanruotsalainen sähköinsinööri, radion ja television kehittäjä * Niclas Alexandersson (s. 1971), jalkapalloilija * Noah Alexandersson (s. 2001), jalkapalloilija * Tove Alexandersson (s. 1992), suunnistaja ja hiihtosuunnistaja === Kuvitteellisia henkilöitä === * Lars Alexandersson, hahmo Tekken-pelisarjassa
Kokkolan Työväen Urheilijat

Kokkolan Työväen Urheilijat on Kokkolassa toimiva ja vuonna 1960 perustettu urheilun yleisseura.Seura Seuran lajivalikoimaan kuuluvat hiihto, lentopallo, uinti ja yleisurheilu. Näiden lisäksi seurasta löytyvät omat jaostonsa myös nais-, nuoriso-, veteraani- ja kuntourheilulle.Jaostot == Lähteet == == Aiheesta muualla == *Seuran kotisivut Luokka:Kokkolalaiset urheiluseurat Luokka:Suomalaiset urheilun yleisseurat Luokka:Vuonna 1960 perustetut urheiluseurat Luokka:Suomen Työväen Urheiluliiton jäsenseurat
Uudenkaupungin Kenttäkarhut

Uudenkaupungin Kenttäkarhut on Uudessakaupungissa toimiva yleisurheilun erikoisseura, joka on perustettu vuonna 1999. Seura perustettiin paikallisten urheiluseurojen yhdistäessä toimintansa yleisurheilun parissa yhden seuran alle. Kenttäkarhujen jäsenmäärä on yli 200.Seuraesittely == Lähteet == == Aiheesta muualla == *Seuran kotisivut Luokka:Uusikaupunkilaiset urheiluseurat Luokka:Suomalaiset yleisurheiluseurat Luokka:Vuonna 1999 perustetut urheiluseurat
Savitaipaleen Urheilijat

Savitaipaleen Urheilijat on Savitaipaleella toimiva urheilun yleisseura, joka on perustettu vuonna 1915. Seuran jäsenmäärä on vuonna 2018 ollut noin 830.Seuran esittely Nykyisin seurassa harrastettavina lajeina ovat jääkiekko, salibandy, jalkapallo, lentopallo, hiihto, yleisurheilu ja luistelu.StU:n lajijaostot == Lähteet == == Aiheesta muualla == *Seuran kotisivut Luokka:Savitaipale Luokka:Suomalaiset urheilun yleisseurat
Natalinmustakyy

Natalinmustakyy (Macrelaps microlepidotus) on myyräkyiden (Atractaspididae) heimoon kuuluva käärmelaji, joka elää Etelä-Afrikassa. Se on sopeutunut kaivamiseen ja elää maan alla. Natalinmustakyy on sukunsa ainoa laji. == Ulkonäkö ja koko == Natalinmustakyy on vankkarakenteinen käärme, jolla on sileät, kiiltävät suomut ja lyhyt häntä. Pää on pieni, suhteellisen leveä, lyhyt, kartiomainen ja päältä litistynyt, ja silmät ovat hyvin pienet. Pituutta käärmeellä on yleensä 70–90 senttiä, mutta joskus harvoin se voi saavuttaa jopa 115 sentin pituuden. == Elintavat == Natalinmustakyy on kaivamiseen sopeutunut yöeläin, joka viettää päivät kosteassa karikkeessa tai mullassa. Se nousee maan pinnalle vain lämpiminä ja kosteina öinä. Natalinmustakyyn on havaittu olevan hyvä uimari. === Ravinto === Natalinmustakyyn ravinto on monipuolisempi kuin muilla Aparallactinae- alaheimon myyräkyillä, ja se sisältää erilaisia pieniä selkärankaisia: kaivavia sammakoita, jalattomia liskoja sekä pieniä käärmeitä ja nisäkkäitä. Natalinmustakyy pitää saalista paikallaan kuristamalla ja tappaa sen myrkyllä. === Lisääntyminen === Natalinmustakyy munii 3–10 munaa. == Myrkky == Natalinmustakyy on luonteeltaan rauhallinen ja puree harvoin ihmistä. Se on takamyrkkyhampainen käärme, ja erittää lievää myrkkyä. Myrkkyä ei ole tutkittu paljoa, mutta sen tiedetään sisältävän sarafotoksiineja. Vastamyrkkyä ei ole. == Levinneisyys ja elinympäristö == Natalinmustakyytä tavataan Etelä-Afrikan rannikolla Itä-Kapin ja KwaZulu-Natalin provinsseissa. Sen elinympäristöä ovat rannikon kosteat pensaikot sekä alanko- ja jokimetsät, joissa se elää maan alle kaivautuneena. Natalinmustakyytä on myös tavattu kaupunkien puutarhoista. == Lähteet == Luokka:Uuskäärmeet
Kleofas Hyvämäki

Gottlieb Aron Kleofas Hyvämäki, sukunimi vuoteen 1918 Hymander (1. heinäkuuta 1874 Helsinki – 25. heinäkuuta 1932 Kuopio) oli suomalainen herännäisyyteen kuulunut kirkkoherra. Hyvämäen vanhemmat olivat kanttori Johan August Gottlieb Hymander ja Johanna Gustava Wilhelmina Glans. Hän pääsi ylioppilaaksi Helsingin suomalaisesta alkeisopistosta 1893 ja hän suoritti teologisen erotutkinnon Helsingin yliopistossa 1899. Hyvämäki vihittiin papiksi vuonna 1900. Hyvämäki oli Viipurin lääninvankilan vt. saarnaajana ja Viipurin kirkkoherran apulaisena vuonna 1900. Hänestä tuli Lappeenrannan-Lappeen kirkkoherran apulainen 1900, Helsingin vt. 2. komministeri 1903, kirkkoherran apulainen 1904 ja Helsingin pohjoisen seurakunnan kirkkoherran apulainen 1906. Hyvämäki valittiin Nilsiän kirkkoherran apulaiseksi 1907, Nilsiän (Varpaisjärven) papiston apulaiseksi 1908 sekä vt. kirkkoherraksi ja välivuodensaarnaajaksi 1909. Hän oli Varpaisjärven kirkkoherrana vuodesta 1911 alkaen. Vuonna 1918 Hyvämäki osallistui epäonnistuneeseen Vienan retkeen. Vuonna 1923 hän keräsi rahaa Portaanpään kansanopiston perustamiseen. Hyvämäki sai rovastin arvon 1925. Vuonna 1925 Hyvämäki sairastui vakavasti. Hän menehtyi vuonna 1932 ja haudattiin Lappeenrantaan. Kleofas Hyvämäki oli naimisissa vuodesta 1903 Edit Sofia Nordströmin (1877–1955) kanssa. Hyvämäki liittyi heränneisiin vietettyään kesän 1899 Nilsiällä ja käytyään ensimmäisen kerran Aholansaaressa. Nilsiän Aholansaaressa sijaitsee 1900-luvun alussa rakennettu kirkkoherra Kleofas Hyvämäen kesäpappila. Aholansaari oli Paavo Ruotsalaisen perillisten omistuksessa aina vuoteen 1913 saakka, jolloin Hyvämäki osti saaren ja rakennutti kesäpappilan. Herättäjä-Yhdistys peri Aholansaaren pappilan ruustinna Edit Hyvämäen kuoltua 1955. Varpaisjärven kirkon pihamaalla on Kleofas Hyvämäen muistokivi. == Kirjallisuutta == * Jussi Sinnemäki : Ukkosenjyrinän poika. Kulttuuri- ja kirkkohistoriallinen elämänkuvaus pastori G. A. K. Hymander-Hyvämäestä. Otava 1943 == Lähteet == Luokka:Suomen evankelis-luterilaisen kirkon papit Luokka:Vuonna 1874 syntyneet Luokka:Vuonna 1932 kuolleet
Abdullah al-Baradouni

Abdullah al-Baradouni (; Al Hadan piirikunta, Dhamarin maakunta 1929 – 30. elokuuta 1999 Sana'a, Jemen) oli jemeniläinen runoilija, kolumnisti ja kirjallisuuskriitikko.Yemen's Most Famous Poet Dies The New York TimesAbdullah Al-Baradouni: A Biography Ibnulyemen Arabic Al-Baradouni sai lapsena uskonnollisen koulutuksen ja osasi Koraanin ulkoa 7-vuotiaana. Hän sokeutui 6-vuotiaana sairastuttuaan Jemenissä laajalle levinneeseen isorokkoon. Al- Baradouni lähti opiskelemaan Dhamarin kaupunkiin, josta vuonna 1949 siirtyi Sana'ahan. Hän aloitti uransa arabialaisen kirjallisuuden ja poliittisen historian opettajana. Al-Baradouni vietti useita jaksoja vangittuna, koska hänen poliittisesti latautuneet kirjoituksensa osoittivat kritiikkiä sekä uskonnollisia johtajia että Jemenin arabitasavallan perustaneita vallankumouksellisia kohtaan. Demokratian ja naisten oikeuksien puolestapuhujana hän sai tappouhkauksia Jemenin fundamentalistimuslimeilta, jotka pitivät häntä uskonluopiona. Al-Baradouni kieltäytyi hänelle tarjotusta poliisin suojelusta. Al-Baradouni teki ensimmäisen ulkomaanmatkansa vuonna 1971 Mosulissa järjestettyyn runofestivaaliin, joka toi hänelle suosiota eri puolilla arabimaailmaa. Hän työskenteli Sana'an radiossa vuodesta 1964 kuolemaansa, vuodesta 1980 lähtien ohjelmajohtajana. Al-Baradouni myös kirjoitti kolumneja eri lehtiin. Hänellä oli erityinen kyky oppia runoutta ulkoa, minkä hän selitti sokeudellaan. Al-Baradouni julkaisi kaksitoista runokokoelmaa sekä kuusi muuta kirjaa politiikasta, kirjallisuudesta ja kansanperinteestä. Monista hänen teoksistaan on tehty käännöksiä vieraille kielille. Al-Baradouni toi arabialaiseen runouteen uusia tyylikeinoja ja esimerkiksi käytti runoissa vuoropuhelua. Hän sai uransa aikana useita palkintoja, kuten Al Owais -palkinnon Arabiemiraateissa vuonna 1993.Abdullah al Baradouni Sultan Bin Ali al Owais Cultural Foundation Al-Baradouni kuoli sydäninfarktiin 70-vuotiaana. Leskeksi jäi hänen toinen puolisonsa Fatima al- Garafi. == Lähteet == Luokka:Jemeniläiset kirjailijat Luokka:Sokeat henkilöt Luokka:Vuonna 1929 syntyneet Luokka:Vuonna 1999 kuolleet
Psykodraama

Psykodraama on psykoanalyyttisen terapian strategia, joka hyödyntää roolin näyttelemistä ja kohtausten lavastamista voidakseen tarjota potilaalle uusia psykologisia näkemyksiä. Keskeinen teoreetikko on Jacob Levy Moreno, joka esitteli käsitteen vuonna 1946. == Lähteet == ==Kirjallisuutta== * Marvin Carlson, Esitys ja performanssi: kriittinen johdatus. Suomennos ja sanasto Riina Maukola. Helsinki: Like 2006 ISBN 952-471-482-5 Luokka:Psykologia
Bambergin tuomiokirkko

Bambergin tuomiokirkko () on Bambergissä Baijerissa Saksassa sijaitseva katedraali. Bambergin ensimmäinen tuomiokirkko rakennettiin keisari Henrik II:n määräyksestä vuosina 1002-1012\. Vuonna 1007 Bambergistä tuli lisäksi keisarin perustaman hiippakunnan keskus. Tuomiokirkko tuhoutui myöhemmin tulipalossa, kuten kävi myös toiselle tuomiokirkolle. Nykyinen tuomiokirkko valmistui vuonna 1237. Bambergin tuomiokirkossa sijaitsee Bambergin ratsumiehenä tunnettu ratsastajapatsas, joka on vanhin keskiajalta säilynyt ratsastajapatsas. Patsaan esittämä henkilö on tuntematon – tämän on esitetty olevan muun muassa Unkarin kuningas Tapani I tai Schwabenin herttua Filip. Tuomiokirkkoon on haudattu muun muassa keisari Henrik II, tämän vaimo Kunigunde ja paavi Klemens II, joka oli toiminut Bambergin piispana.A Handbook for Travellers in Southern Germany, s. 77–78 Ranskan marsalkka Louis Alexandre Berthier, joka kuoli Bambergissä 1815, haudattiin aluksi tuomiokirkkoon, mutta ekshumoitiin 1884 ja haudattiin uudelleen Tegernseehen tämän appivanhempien suvun kryptaan.Junkelmann 2014 Bambergin tuomiokirkko on vuoden 2020 loppuun asti laajojen restaurointitöiden kohteena. == Kuvagalleria == Bamberg-Dom-114-Ostfassade-2006-gje.jpg Bamberg-Dom-158-Tuerme- Daecher-2013-gje.jpg Bamberg-Dom-214-Fuerstenportal mit Ecclesia und Synagoge-2018-gje.jpg Bamberg-Dom-220-Fuerstenportal-Tympanon-Juengstes Gericht-2013-gje.jpg Bamberg-Dom-324-Kirchgattendorfer Altar- Dreikoenig-2013-gje.jpg Bamberg-Dom-Ostchorschranken-08-NW-Engel-Propheten- Dionysius-2018-gje.jpg Bamberg-Dom-Kaisergrab-02-2012-gje.jpg Bamberg-Dom- Bamberger Reiter-08-2018-gje.jpg|Ratsastajapatsas == Lähteet == * * === Viitteet === == Aiheesta muualla == Luokka:Baijerin kirkot Luokka:Bamberg
Lauri Arlo

Lauri Arlo (vuoteen 1936 Blomberg, 28. kesäkuuta 1908 Terijoki – 15. marraskuuta 1989 Lappeenranta) oli suomalainen toimittaja. Arlo kävi seitsemän luokkaa oppikoulua ja toimi eri lehtien kirjeenvaihtajana. Hän aloitti Viipurissa ilmestyneen sanomalehti Karjalan palveluksessa vuonna 1933 ja siirtyi seuraavana vuonna Haminan Lehden toimitussihteeriksi. Vuodesta 1937 Arlo työskenteli Suomen tietotoimistossa ja vuodesta 1943 Etelä-Suomen päätoimittajana Kotkassa. Arlo siirtyi vuonna 1946 Lappeenrantaan Savo- Karjalan toimittajaksi. Sen lopetettua hänestä tuli vuonna 1955 Karjalan toimitussihteeri ja vuonna 1958 päätoimittaja. Arlo kehitti kuolemassa olleesta päivälehdestä karjalaisen heimolehden. Kokoomuslainen Arlo kuului Kotkassa kaupunginvaltuustoon ja toimi Lappeenrannassa eri kansalaisjärjestöissä. ==Lähteet== Luokka:Suomalaiset päätoimittajat Luokka:Kotkan kaupunginvaltuutetut Luokka:Vuonna 1908 syntyneet Luokka:Vuonna 1989 kuolleet
Abu Isa Muhammad at-Tirmidhi

Abu `Isa Muhammad at-Tirmidhi (824–892) oli imaami ja hafiz, jonka kokoama hadith-kokoelma Jami` at-Tirmidhi on yksi islamin kuudesta merkittävästä kanonisesta hadith-kokoelmasta (Kutub al-Sittah). Se sisältää noin 4400 hadithia (kaksoiskappaleet mukaan lukien) 46:ssa kirjassa. == Katso myös == * Kutub al-sittah == Lähteet == ==Aiheesta muualla== * Jami' at-Tirmidhi Luokka:Imaamit
Maxime Le Marchand

Maxime Le Marchand (s. 11. lokakuuta 1989 Saint-Malo) on ranskalainen jalkapalloilija, pelipaikaltaan keskuspuolustaja. Hän edustaa Englannin Valioliigaan kaudeksi 2020–2021 noussutta Fulhamia. Le Marchand pelasi Ligue 1 -seura Rennesin junioreissa mutta edusti sittemmin Ligue 2:ssa Le Havrea ja Ligue 1:ssä kausina 2015–2018 Nizzaa. Hän pelasi Ligue 1:ssä 65 ottelua ja teki ainoan maalinsa elokuussa 2015 Troyesia vastaan. Kesällä 2018 hän siirtyi Englantiin Fulhamin joukkueeseen. Kaudella 2018–2019 hän pelasi Valioliigassa 26 ottelua. Seuraavalla kaudella hän pelasi mestaruussarjassa 12 ottelua oltuaan selkävammojen vuoksi pitkään poissa kentiltä. Kauden päättäneissä nousukarsinnoissa, joiden myötä Fulham nousi Valioliigaan kaudeksi 2020–2021, hän tuli vaihdosta kentälle kahdessa ottelussa. == Lähteet == Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Nurmijärven Yleisurheilu

Nurmijärven Yleisurheilu on Nurmijärvellä toimiva yleisurheilun erikoisseura. Se on perustettu vuonna 2002 ja vuonna 2020 seuralla on yli 300 jäsentä.Seura Menestyneitä seuraa edustaneita urheilijoita ovat muun muassa Oskari Lehtonen, Juha-Petteri Lehto ja Päivi Huuhtanen.Historiallinen saavutus: Nurmijärven Yleisurheilun Oskari Lehtoselle kultaa Kalevan kisoista == Lähteet == == Aiheesta muualla == *Seuran kotisivut Luokka:Nurmijärveläiset urheiluseurat Luokka:Suomalaiset yleisurheiluseurat Luokka:Vuonna 2002 perustetut urheiluseurat Luokka:Suomen Työväen Urheiluliiton jäsenseurat
Muhammad ibn Majah

Muhammad ibn Majah (824–887) oli imaami ja hafiz, joka oli kotoisin Persian Qazvinista. Hänet tunnetaan hadith -kokoelmasta Sunan ibn Majah, joka sisältyy islamin kanoniseen kokoelmaan "kuusi kirjaa" (Kutub al-sittah) ja siten islamin pyhiin kirjoituksiin. ==Tuotanto== Muhammad ibn Majah kokosi hadith -kokoelman Sunan ibn Majah, joka kuuluu islamin kanoniseen kokoelmaan "kuusi kirjaa".Keller (toim.), 2017 s. 1057 (x170) Hänen keruukohteikseen mainitaan muun muassa Khorasan, Irak, Hijaz, Egypti, Syyria (Sham), Ishafan ja Nishapur. Sunan Ibn Mājah sisältää 37 kirjaa, 1560 lukua ja 4341 hadithia. Niistä 1339 ("Zawā’id of Sunan Ibn Mājah") on sellaisia, joita ei ole muissa kokoelmissa. Sunan Ibn Mājah sisältää kaikista kokoelmista eniten haditheja, kun kaksoiskappaleet jätetään huomiotta. Se sisältää myös eniten heikoiksi arvioituja haditheja. Ibn Majahin selkeä tyyli ja eräät muut seikat tekivät hänet niin suosituksi, että kokoelma hyväksyttiin kuudenneksi hadith- kokoelmaksi muiden joukkoon, vaikka tämä tapahtuikin vasta viimeisenä 1100-luvulla.Goldziher, 1890/1971, s. 240-242 Jonathan Brown toteaa, että Ibn Majahin kokoelmaa on sunni-islamissa jatkuvasti arvosteltu heikkojen hadithien takia. Hän katsoo, että kokoelman säilyminen kanonisessa kuusikossa johtuu sen käytännön arvosta. Kuusi kirjaa rajoittivat valtavan hadithien määrän hallittavissa olevaan joukkoon, mihin Ibn Majahin hadithit toivat tervetulleen lisän kertomuksista, joita ei ollut missään muussa kokoelmassa. Myös sunnioppineet myöntävät, että Ibn Majahin tapauksessa hyötynäkökohdat menivät autenttisuuden edelle.Brown, 2011 Esimerkki tunnustetusta väärennyksestä (maudu') on Ibn Majahin hadith, joka ylistää Ibn Majahin synnyinkaupungin Qazvinin erinomaisuutta: > Anas ibn Malik kertoi, että Jumalan profeetta sanoi: "Taivaanrannat > avautuvat sinulle, ja valloitat kaupungin nimeltä Qazvin. Kuka tahansa, joka > asuu siellä neljäkymmentä päivää tai neljäkymmentä yötä, saa Paratiisissa > asumuksen, joka on varustettu vihreällä krysoliitilla päällystetyillä > kultaisilla pylväillä. Niiden ylle kaartuu rubiinikupoli. Asumuksessa on > seitsemänkymmentätuhatta ovea, ja jokaisella ovella seisoo suurisilmäisten > huurien joukosta valittu puoliso". == Katso myös == * Kutub al-sittah == Lähteet == * * * ===Viitteet=== ==Aiheesta muualla== * Sunan ibn Majah Luokka:Imaamit
Aboubakar Kamara

Aboubakar Kamara (s. 7. maaliskuuta 1995 Gonesse) on ranskalainen jalkapalloilija, pelipaikaltaan hyökkääjä. Hän on pituudeltaan 177-senttimetrinen. Hän edustaa Englannin Valioliigaan kaudeksi 2020–2021 noussutta Fulhamia. Kamara on edustanut Ranskassa Monacoa ja Amiensia, Belgiassa Kortrijkia, Englannissa Fulhamia sekä lainasopimuksella Turkissa Yeni Malatyasporia. Hän on pelannut Ranskan Ligue 1:ssä kaksi ottelua, Belgian Jupiler Pro Leaguessa 12 ottelua, Englannin Valioliigassa 13 ottelua, joissa hän on tehnyt kolme maalia (Leicester Cityä, Manchester Unitedia ja Arsenalia vastaan), ja Turkin Superliigassa kymmenen ottelua, joissa hän on tehnyt yhden maalin. == Lähteet == Luokka:Ranskalaiset jalkapalloilijat Luokka:Vuonna 1995 syntyneet Luokka:Elävät henkilöt
Citroën Dyane

Citroën Dyane on vuosina 1967–1983 valmistettu Rätti-Sitikkaan eli Citroën 2CV -malliin teknisesti pohjautuva pikkuauto. Auto oli Citroënin vastaus suuren suosion saaneelle Renault 4:lle eli Tippa-Rellulle. Dyanea valmistettiin kaikkiaan 1 400 000 kappaletta Ranskassa, Espanjassa, Portugalissa, Jugoslaviassa ja Iranissa. Autosta oli myös pakettiautomalli nimeltään Citroën Acadiane. Dyanen ei ollut tarkoitus korvata mallistossa 2CV:tä, vaan se oli suunnattu hieman edistyksellisemmäksi mallivaihtoehdoksi. Citroën 2CV:n valmistus jatkui lopulta aina vuoteen 1990 saakka. == Lähteet == == Aiheesta muualla == Dyane Luokka:B-segmentin autot Luokka:1960-luvun autot Luokka:1970-luvun autot Luokka:1980-luvun autot
Malaika Vaz

Malaika Vaz (s. 13. huhtikuuta 1997 Goa, Intia) on palkittu intialainen Yhdysvalloissa opiskellut televisiodokumentaristi. Hän työskentelee National Geographic -lehden palveluksessa, ja on keskittynyt kotimaansa Intian uhanalaisiin eläinlajeihin. Näistä on nähty Suomessa Yle TV1:n Luontohetkessä yhdeksän jaksoa otsikolla Intian ihmeelliset eläimet. Vaz on myös harrastanut kilpailumielessä purjelentoa.https://yle.fi/aihe/artikkeli/2020/05/25/luontohetki-intian- ihmeelliset-elaimet == Lähteet == Luokka:Intialaiset elokuvatuottajat Luokka:Vuonna 1997 syntyneet Luokka:Elävät henkilöt
Rudy Winkler

Rudy Winkler (s. 6. joulukuuta 1994) on yhdysvaltalainen moukarinheittäjä. Hän sijoittui vuonna 2019 Pan-Amerikan kisoissa kahdeksanneksi ja Dohan MM- kilpailuissa 11:nneksi. MM-kilpailujen karsinnassa hän heitti ennätyksensä 77,06. Heinäkuussa 2020 Wallkillissa hän paransi ennätyksekseen 77,47 ja viikkoa myöhemmin 80,70. Huhtikuussa 2021 Eugenessa hän paransi ennätyksekseen 81,98. Eugenen MM-kilpailuissa 2022 hän sijoittui kuudenneksi tuloksella 78,99. Budapestin MM-kilpailuissa 2023 hän oli kahdeksas tuloksella 76,04. Winkler on voittanut moukarinheiton Yhdysvaltain mestaruuden vuosina 2016, 2018, 2021 ja 2023. == Lähteet == Luokka:Yhdysvaltalaiset moukarinheittäjät Luokka:Vuonna 1994 syntyneet Luokka:Elävät henkilöt
Mikko Puhakka

Mikko Puhakka (29. marraskuuta 1877 Jääski – 4. joulukuuta 1924 Imatra) oli suomalainen toimittaja ja nuorisoseuramies.Mikko Puhakka, Iltalehti, 05.12.1924, nro 283, s. 1, Kansalliskirjaston digitaaliset aineistot. Viitattu 07.12.2024 Koivistolla räätälinä ja lakkitehtailijana toiminut Puhakka osallistui nuorisoseuratoimintaan muun muassa matkapuhujana ja hän oli Etelä- Karjalan Nuorisoseuran sihteerinä Viipurissa 1902–1910. Tämä toiminta johti hänet myöskin ensin sanomalehtien avustajaksi ja vihdoin vakinaiseksi sanomalehtimieheksi. Hän työskenteli ensin Viipurin Sanomien toimituksessa ja kun tämä lehti lakkautettiin hän oli Karjalan toimittajana 1904–1910. Vuosina 1910–1913 Puhakka oli Savon ja Savon Lehden päätoimittajana Kuopiossa, minkä jälkeen hän palasi Karjalan toimitukseen ja oli siellä toimittajana 1913–1919. Puhakka joutui sairauden vuoksi luopumaan rasittavasta sanomalehtityöstä ja vuodesta 1919 lähtien hän työskenteli Imatran Valtionhotellin vuokraajana ja johtajana. Puhakka oli Suomen maalaisten paloapuyhtiön Viipurin piirin asiamiehenä vuosina 1905–1909 ja Viipurin läänin maatalouskomissionin jäsenenä vuosina 1908–1910 sekä Viipurin läänin eteläisen vaalipiirin keskuslautakunnan jäsenenä vuosina 1915–1919. Suomen Nuorison Liiton keskustoimikunnan jäsenenä oli hän vuosina 1906–1910. Puhakka toimi myös Karjalan kannaksen komitean ja Uudenkirkon kansanopiston johtokunnan jäsenenä, sekä muissa luottamustoimissa. Hän julkaisi teokset Mitä Nuorisoseurat ovat vaikuttaneet Etelä-Karjalassa,J. H. Erkon muisto ja Juuret syvemmälle. Puhakka tuli tunnetuksi sortovuosien venäläistämistoimien kiivaana vastustajana. Puhakka oli toimintansa vuoksi santarmien pidättämänä ja kaksi kertaa hän oli syytettynä osanotosta jääkäriliikkeeseen ja sai tämän johdosta olla neljä kuukautta "kuljetusvankina" vankiloissa. Hän osallistui nuorsuomalaisten toimintaan Viipurissa ja Kuopiossa piirisihteerinä sekä piiritoimikunnan jäsenenä ja puheenjohtajana. Hän oli 1906–1910 Viipurin piirin nuorsuomalaisen piiritoimikunnan sihteerinä ja puheenjohtajana vuosina 1915—1918. Myöhemmin Puhakka kuului kokoomuspuolueeseen. Nuorsuomalaisena johtomiehenä Puhakka otti osaa kokoomuspuolueen perustamiseen ja oli sittemmin kokoomuspuolueen valtuuskunnan jäsenenä sekä Viipurin piirin keskustoimikunnan puheenjohtajana 1918—1919. Myöhemminkin otti hän osaa kokoomuspuolueen toimintaan paikkakunnallaan sekä Viipurin piirikokouksissa. ==Teoksia== * Mitä nuorisoseurat ovat vaikuttaneet Etelä-Karjalassa. Laihia: Pyrkijän toimitus, 1904. * J. H. Erkon muisto: juhannusjulkaisu. Viipuri: Karjalan Kirjapaino- osakeyhtiö, 1907. * Juuret syvemmällä: laillisuustaistelun aikaisemmilta ajoilta. Kokoillut Jorma. Viipuri: Karjalan Kirjapaino-osakeyhtiö, 1907. ==Lähteet== Luokka:Suomalaiset päätoimittajat Luokka:Vuonna 1877 syntyneet Luokka:Vuonna 1924 kuolleet
Matsudo

Matsudo () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin luoteisosassa Shimōsan ylängöllä. Kaupunki on rakentunut Edojoen vasemmalle rannalle. Lännessä se rajautuu Tokion metropoliin ja Saitaman prefektuuriin. Matsudossa on 493 500 asukasta (heinäkuussa 2020) ja sen pinta-ala on 61,38 neliökilometriä. Matsudo kehittyi Edo-kaudella yhtenä Mito-kaidō-tiereitin postiasemista (shukuba). Kauden loppupuolella siitä tuli myös tärkeä Edojoen satama ja markkinapaikka. Meiji-restauraation jälkeen Matsudosta tehtiin paikallinen hallintokeskus, joka säilytti kuitenkin vielä maaseutumaisen luonteensa. Kaupunkioikeudet Matsudo sai vuonna 1943, kun Matsudon maaseutukaupunkiin liitettiin kaksi kyläkuntaa. 1960-luvulta lähtien Matsudo on kasvanut voimakkaasti Tokion esikaupunkina. Sinne on rakennettu muun muassa suuri Tokiwadairan lähiö. Kaupunkiin on sijoittunut metalli- ja koneteollisuutta. Matsudon rakennettuun kulttuuriperintöön kuuluvat jalohortensioistaan tunnettu Hondo-jin buddhalainen temppeli, Manman-jin temppeli ja Edo-kaudella Tokugawa Akitaken huvilaksi rakennettu Tojō-tei, joka on valittu Japanin tärkeäksi kulttuuriomaisuudeksi. Matsudoa palvelevat JR Higashi-Nihonin Jōban-linja ja Musashino-linja, Hokusō-rautateiden Hokusō-linja, Keisei-rautateiden Naritan lentoasemalinja, Ryūtetsun Nagareyama-linja, Shin-Keisei-rautateiden Shin- Keisei-linja ja Tōbu-rautateiden Noda-linja. Jōban-linjalle harjoitetaan läpiajoliikennettä Tōkyō metron Chiyoda-linjalta. == Kuvia == Tiedosto:Tojo tei 2009.jpg|Tojō-tei-huvila Tiedosto:Matsudo-jinja 20120410 04.jpg|Matsudo- jinja Tiedosto:Reflection view on a pond in Matsudo, Chiba; September 2011.jpg|21. vuosisadan puisto ja aukio Tiedosto:Research Building 'B', Matsudo Campus, Chiba University.jpg|Chiba-yliopiston rakennus Matsudossa == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Libanonin parlamentti

Libanonin parlamentti () on Libanonin lainsäädännöllinen elin. Se koostuu 128 edustajasta, jotka valitaan neljän vuoden välein pidettävissä vaaleissa. Viimeisimmät vaalit pidettiin 6. toukokuuta 2020. == Vallanjako uskontokuntien välillä == Jo 1860-luvulla Ottomaanivaltakunnan tekemien reformien jälkeen valta jakautui uskontokuntien perusteella. Tätä jatkettiin myös sen jälkeen, kun Libanonista tuli Ranskan siirtomaa. Maan itsenäistyttyä vuonna 1943 sektarianismi oli jo vakiintunut.. Libanonin perustuslain mukaan poliittinen valta on jaettu eri uskontokuntien välillä. Tämä tarkoittaa mm. sitä, että pääministerin tulee olla sunnimuslimi ja parlamentin puhemiehen šiia. Presidentti, jonka parlamentti valitsee, on aina kristitty.. Parlamenttiin on kiintiöity paikat eri uskontokuntien mukaan: šiiat, sunnit, druusit ja kristityt == Lähteet == Luokka:Libanonin politiikka Luokka:Kansalliset parlamentit
Paavo Eerikäinen

Paavo Eerikäinen (9. marraskuuta 1914 Nurmes – 21. helmikuuta 1977 Kuopio) oli suomalainen toimittaja. Eerikäinen kävi kuusi luokkaa oppikoulua ja valmistui kansakoulun opettajaksi. Hän työskenteli Savon uutistoimittajana vuosina 1944–1948 ja Savon Sanomien toimituspäällikkönä vuosina 1949–1954. Eerikäinen oli Savon päätoimittaja vuodesta 1954 aina lehden lopettamiseen saakka vuonna 1972. Vuonna 1973 hänestä tuli Savon Sanomien kulttuuritoimittaja ja kolumnisti. Kokoomuslainen Eerikäinen kuului Kuopion kaupunginvaltuustoon vuosina 1960–1968. ==Lähteet== Luokka:Suomalaiset päätoimittajat Luokka:Kuopion kaupunginvaltuutetut Luokka:Vuonna 1914 syntyneet Luokka:Vuonna 1977 kuolleet
Jalmari Lampela

Jalmari Lampela (26. huhtikuuta 1885 Perho – 7. heinäkuuta 1942 Kuopio) oli suomalainen toimittaja. Lampela valmistui kansakoulun opettajaksi Kajaanin seminaarista vuonna 1907 ja työskenteli kymmenisen vuotta opettajana Pielavedellä ja Iisalmessa. Hän siirtyi Savon Sanomien toimittajaksi vuonna 1918. Vuodesta 1927 lähtien Lampela työskenteli Savon toimittajana ja päätoimittajana vuodesta 1935. Hän kirjoitti pakinoita nimimerkillä Ierikka.50 vuotta täyttää..., Uusi Suomi, 26.04.1935, nro 111, s. 2, Kansalliskirjaston digitaaliset aineistot. Viitattu 28.09.2024 Lampela osallistui kokoomuksen toimintaan ja hoiti puolueen piirisihteerin tehtäviä. Hän oli Suomen Sanomalehtimiesten Liiton hallituksen jäsen vuosina 1931–1937. ==Lähteet== Luokka:Suomalaiset päätoimittajat Luokka:Vuonna 1885 syntyneet Luokka:Vuonna 1942 kuolleet
Pirttilampi

Pirttilampi voi tarkoittaa seuraavia: * Pirttilampi, lampi Hirvensalmella * Pirttilampi, lampi Jyväskylässä * Pirttilampi, lampi Joutsan Väihkölässä * Pirttilampi, lampi Jämsässä * Pirttilampi, lampi Kangasniemellä * Pirttilampi, lampi Karstulassa * Pirttilampi, lampi Keuruulla * Pirttilampi, lampi Kihniössä * Pirttilampi, lampi Mikkelin Hiirolassa * Pirttilampi, lampi Mikkelin Kekkolassa * Pirttilampi, lampi Multialla * Pirttilampi, lampi Multian Karhilassa * Pirttilampi, lampi Rautalammin kirkonkylässä * Pirttilampi, lampi Rautalammin Hanhitaipaleella * Pirttilampi, lampi Rovaniemen Palojärvellä * Pirttilampi, lampi Rovaniemen rautatieaseman ratapiha-alueella * Pirttilampi, lampi Saarijärven Heinäpohjalla * Pirttilampi, lampi Saarijärven Hoikankylässä * Pirttilampi, lampi Saarijärven Uutisperällä * Pirttilampi, lampi Soinin Kolulla * Pirttilampi, lampi Soinin Kukonkylässä * Pirttilampi, lampi Soinin Mäkelänkylässä * Pirttilampi, lampi Saarijärven Hoikankylässä * Pirttilampi, lampi Saarijärven Uutisperällä * Pirttilampi, lampi Sysmässä * Pirttilampi, lampi Toivakassa * Pirttilampi, lampi Vaalassa * Pirttilampi, lampi Viitasaarella * Iso Pirttilampi, lampi Joutsassa * Iso Pirttilampi, lampi Uuraisilla * Pieni Pirttilampi, lampi Joutsassa * Pieni Pirttilampi, lampi Uuraisilla.
Henri Saint Cyr

Henri Julius Reverony Saint Cyr (15. maaliskuuta 1902 Tukholma – 27. heinäkuuta 1979 Kristianstad) oli ruotsalainen upseeri, koulu- ja kenttäratsastaja, olympiavoittaja ja maailmanmestari. Saint Cyr kilpaili viisissä kesäolympialaisissa aloittaen kenttäratsastajana jo Berliinissä 1936. Toisen maailmansodan jälkeen hän vaihtoi kenttäratsastukseen ja sijoittui Lontoossa 1948 yksilökilpailussa viidenneksi. Helsingissä 1952 ja Tukholmassa 1956 Saint Cyr voitti sekä yksilö- että joukkuekilpailussa olympiakultaa. Roomassa 1960 hän sijoittui yksilökilpailussa neljänneksi. Vuonna 1953 Saint Cyr voitti Wiesbadenissa yksilökilpailun maailmanmestaruuden. Upseerina työskennellyt Saint Cyr yleni majuriksihttps://runeberg.org/vemarvem/sthlm62/1154.html.Ruotsin olympiakomiteaOlympedia == Lähteet == * Profiili Ruotsin olympiakomitea * === Viitteet === == Aiheesta muualla == * Luokka:Ruotsalaiset kenttäratsastajat Luokka:Ruotsalaiset kouluratsastajat Luokka:Ruotsalaiset olympiavoittajat Luokka:Ruotsalaiset upseerit Luokka:Vuonna 1902 syntyneet Luokka:Vuonna 1979 kuolleet
Minami-Bōsō

Minami-Bōsō (, ’Etelä-Bōsō’) on Japanin kaupunki Honshūn saarella Kantōn alueella Chiban prefektuurissa. Se sijaitsee Tyynenmeren ja Uragan kanaalin rannikolla Bōsōn niemimaan eteläkärjessä. Kaupungin pohjoisosat ovat vuoristoisia. Minami-Bōsōssa on 37 239 asukasta (elokuussa 2020) ja sen pinta- ala on 230,12 neliökilometriä. Minami-Bōsōn kaupunki perustettiin vuonna 2006 liittämällä yhteen seitsemän kuntaa: Chikuran, Maruyaman, Shirahaman, Tomiuran, Tomiyaman ja Wadan maaseutukaupungit sekä Miyoshin kyläkunta. Merkittävin keskus alueella on kuitenkin Tateyaman kaupunki, jota Minami-Bōsōn alue ympäröi. Fuchūn kaupunginosassa Minami-Bōsōn puolella sijaitsi muinoin Awan provinssin hallintokeskus (kokufu). Sittemmin aluetta hallitsivat Minamoto-klaani ja Muromachi-kaudelta lähtien Satomi-klaani. Merkittäviä elinkeinoja ovat kalastus ja vesiviljely, sisämaassa riisin, koristekukkien ja hedelmien, kuten japaninmispelin, sitrushedelmien ja melonien viljely sekä maidon tuotanto. Wadan kaupunginosassa toimii Kantōn alueen ainoa valaanpyyntisatama. Minami-Bōsōn kulttuuriperintöön kuuluu Hie-jinjan pyhäkön kerran viidessä vuodessa järjestettävä Shiwamazu no ōmachi -festivaali, joka on valittu Japanin merkittävän aineettoman kansanperinteen luetteloon. Matkailijoita kaupunkiin houkuttelevat esimerkiksi Tyynenmeren rannikon hiekkarannat, ja siellä toimiikin lukuisia minshuku-majataloja. Osa kaupungin alueesta kuuluu Minami-Bōsōn puolikansallispuistoon. Minami-Bōsōta palvelee JR Higashi-Nihonin Uchibō-linja. == Kuvia == Tiedosto:Mt.Iyogatake 08.jpg|Iyovuori Tiedosto:Itsukushima-jinja (Minamiboso, Chiba) 2.jpg|Itsukushima-jinja Tiedosto:ローズマリー公園 - panoramio (1).jpg|Rosemary-puisto Tiedosto:千倉駅 - panoramio (2).jpg|Chikuran rautatieasema == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Antti Arvi Niskala

Antti Arvi Niskala (18. elokuuta 1879 Viipuri – 15. lokakuuta 1941 Mikkeli) oli suomalainen toimittaja.60-vuotias. Toimittaja Antti A. Niskala, Helsingin Sanomat, 18.08.1939, nro 220, s. 6, Kansalliskirjaston digitaaliset aineistot. Viitattu 17.08.2024 Antti A. Niskala pääsi ylioppilaaksi vuonna 1900 ja opiskeli muutaman vuoden Helsingin yliopistossa. Vuonna 1905 hänestä tuli Pohjan Pojan ja vuonna 1906 Oma maa -tietokirjan toimitussihteeri. Niskala työskenteli Räisälän kansanopiston johtajana vuosina 1908–1913 ja toimitti ja kustansi vuoden ajan paikallislehteä Räisälän Kuulumisia. Hän toimi sen jälkeen kirjakauppiaana Jämsässä, Viipurissa ja Helsingissä ja julkaisi parin vuoden ajan Karjalan nuorisoseurojen äänenkannattajaa. Niskala työskenteli kokoomuspuolueen keskustoimiston kansliapäällikkönä vuosina 1922–1924 ja puoluesihteerinä vuosina 1924–1926. Hän oli Savon päätoimittajana Kuopiossa vuosina 1926–1929 ja kokoomuksen Uudenmaan piirisihteerinä vuosina 1929–1931. Niskala työskenteli Kouvolan Sanomien päätoimittajana ja taloudenhoitajana vuosina 1931–1933 ja Raudun kansalaisopiston johtajana vuosina 1933–1937. Niskala osti Haminan Lehden ja sen kirjapainon vuonna 1936 ja työskenteli lehden päätoimittajana vuosina 1937–1940. Vuoden 1941 alussa hän toimi jonkin aikaa Mikkelin Sanomien taloudenhoitajana. Niskala osallistui valkoisten puolella Suomen sisällissotaan Karjalan rintamalla ja hoiti erilaisia kunnallisia ja kansalaisjärjestöjen luottamustehtäviä. Hän toimi Räisälän kunnallislautakunnan sovinto-oikeuden puheenjohtajana, Jämsässä kunnankirjurina ja oli Viipurin kaupunginvaltuuston jäsenenä. ==Lähteet== Luokka:Kansallisen Kokoomuksen puoluesihteerit Luokka:Suomalaiset päätoimittajat Luokka:Viipurin kaupunginvaltuutetut Luokka:Suomen sisällissodan valkoiset Luokka:Vuonna 1879 syntyneet Luokka:Vuonna 1941 kuolleet
Yrjö Eränen

Yrjö Eränen (1. tammikuuta 1888 Kangasala – 5. heinäkuuta 1929 Helsinki) oli suomalainen toimittaja. Eränen pääsi ylioppilaaksi Tampereen reaalilyseosta vuonna 1906 ja opiskeli muutaman vuoden Helsingin yliopistossa. Hänestä tuli Helsingin Sanomien uutistoimittaja vuonna 1909. Eränen työskenteli Satakunnan Sanomissa, Tampereen Sanomissa ja oli päätoimittajana Savossa vuosina 1914–1916 ja Sortavalan Sanomissa vuosina 1916–1917. Hän palasi Helsingin Sanomiin vuonna 1918, mutta sairasti sitten pitkään ennen kuolemaansa. ==Lähteet== Luokka:Suomalaiset päätoimittajat Luokka:Vuonna 1888 syntyneet Luokka:Vuonna 1929 kuolleet
Mongolian parlamentti

Mongolian parlamentti () on Mongolian lainsäädännöllinen elin. Se koostuu 76 edustajasta, jotka valitaan neljän vuoden välein. Nykymuodossaan parlamentti perustettiin vuonna 1990, kun maassa pidettiin ensimmäiset vapaat vaalit. Parlamentti kokoontuu Ulan Batorissa sijaitsevassa hallituksen palatsissa. Kompleksin keskellä sijaitsee seremoniallinen jurtta, jossa mm. otetaan vastaan arvovieraita. == Toiminta ja edustajat == Parlamentaarista työtä tehdään yhteensä kahdeksassa valiokunnassa. Parlamentti ylläpitää myös omaa keskustelufoorumiaan. Edustajaksi valittavan henkilön tulee olla vähintään 25-vuotias Mongolian kansalainen, joka on pätevä rekisteröitymään äänestäjäksi. == Viimeisimmät vaalit == Vuonna 2023 tehtyjen perustuslaillisten muutosten nojalla parlamentin paikkojen määrä nostettiin 126:een. Uutta suurempaa paikkamäärää sovellettiin ensimmäistä kertaa vuoden 2024 vaaleissa, joissa Mongolian kansanpuolue sai eniten ääniä. == Lähteet == Luokka:Mongolian politiikka Luokka:Kansalliset parlamentit
Kiinan tasavallan varapresidentti

Kiinan tasavalallan varapresidentti () on Kiinan tasavallan, eli Taiwanin, presidentin ensisijainen sijainen. Tehtävää hoitava henkilö valitaan yhdessä presidentin kanssa Yhdysvaltojen tapaan presidentinvaaleissa. Nykymuotoisen Taiwanin ensimmäinen varapresidentti oli Li Zongren (vuosina 1948–1949). Nykyisenä varapresidenttinä toimii Hsiao Bi-khim, joka aloitti virassa 20. toukokuuta 2024. Kautensa päätyttyä varapresidentti on oikeutettu 180 000 dollarin kuukausittaiseen eläkkeeseen. Lisäksi hänellä on käytössään autonkuljettaja ja turvallisuuspalvelut. Toukokuussa 2020 entinen varapresidentti Chen Chien-jen ilmoitti luopuvansa eläkkeestään ja palaavansa tutkijaksi Academia Sinicaan. == Luettelo varapresidenteistä vuodesta 1947 alkaen == Kuva Nimi Puolue Virassa Li Zongren KMT 20.5.1948 – 21.1.1949 Chen Cheng KMT 20.5.1954 – 5.3.1965 Yen Chia-kan KMT 20.5.1966 – 5.4.1975 Hsieh Tung-min KMT 20.5.1978 – 19.5.1984 Lee Teng-hui KMT 20.5.1984 – 13.1.1988 Li Yuan-tsu KMT 20.5.1990 – 19.5.1996 Lien Chan KMT 20.5.1996 – 19.5.2000 Annette Lu DPP 20.5.2000 – 19.5.2008 Vincent Siew KMT 20.5.2008 – 19.5.2012 Wu Den-yih KMT 20.5.2012 – 19.5.2016 Chen Chien-jen Sit. 20.5.2016 – 19.5.2020 William Lai DPP 19.5.2020 – 20.5.2020 Hsiao Bi-khim DPP 20.5.2020– Lähde: == Lähteet == Luokka:Varapresidentit *
Douglasin piirikunta (Oregon)

Douglasin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 110 980 vuonna 2019. Piirikunnan hallintokeskus on Rosebergin kaupunki. Piirikunta on perustettu 7. tammikuuta 1852. == Lähteet == == Aiheesta muualla == Luokka:Oregonin piirikunnat
Olivier Richters

Olivier Richters (s. 5. syyskuuta 1989) on alankomaalainen kehonrakentaja, näyttelijä, malli ja Muscle Meat -yhtiön perustaja. Richters on 218 senttimetriä pitkä, mikä tekee hänestä maailman pisimmän kehonrakentajan. Richters esiintyy vuoden 2021 elokuvissa Black Widowissa sekä The King’s Manissa. == Lähteet == Luokka:Kehonrakentajat Luokka:Alankomaalaiset urheilijat Luokka:Alankomaalaiset näyttelijät Luokka:Vuonna 1989 syntyneet Luokka:Elävät henkilöt
Armenian kielet

Armenia on verrattain homogeeninen maa, jossa armenian kielellä on vahva kansallinen asema. == Armenia ja armenialainen viittomakieli == Armenian perustuslain 12. artiklan mukaan maan ainoa virallinen kieli on armenia. Aiemmin armenian katsottiin virheellisesti kuuluvan iranilaisiin kieliin, mutta nykyisen se muodostaa oman haaransa indoeurooppalaisten kielten sukupuussa. Kieli jakautuu kahteen standardoituun päämurteeseen: länsi- ja itäarmeniaksi. Armenialaisella viittomakielellä on arviolta 15 000 puhujaa. == Vähemmistökielet == Armenian viralliset vähemmistökielet on listattu Euroopan alueellisten tai vähemmistökielten peruskirjassa. Yhteensä kieliä on neljä: Kieli Puhujia (2011) Muuta Kurdi 33 509 myös nimellä kurmandži Venäjä 10 472 Kreikka - puhujamäärät hyvin vähäisiä; moni kreikkalaisväestöön kuuluva puhuu äidinkielenään venäjää. Assyri 2 265 Venäjänkielisen vähemmistön lisäksi venäjä on monen armenialaisen ensimmäinen vieras kieli. Venäjän ulkoministeriön selvityksen mukaan jopa 70% armenialaisista osaa venäjää. Kielen opetus koulussa on herättänyt keskustelua, jossa vastakkain ovat Eurooppa- ja Venäjä-mieliset. == Muut kielet == Ranskan kielellä on näkyvä asema Armeniassa. Maahan perustettiin vuonna 1995 Fondation Université Française en Arménie Ranskan ja Armenian välisten suhteiden lujittamiseksi. Ranska on myös Armenian toiseksi suurin ulkomainen investoija Venäjän jälkeen. == Lähteet == *
Bunaban kielet

Bunaban kielet on pieni Austraalialaisiin kieliin kuuluva kieliperhe, joka sijoittuu Australian länsiosiin. Bunabankieliin kuuluu kaksi kieltä: * Bunaban * Gooniyandi == Lähteet == Luokka:Australian alkuperäiskansat Luokka:Australialaiset kielet
White Wall

White Wall on SVT:n ja Ylen yhdessä tilaama kahdeksanosainen television draamasarja, joka esitetään loppuvuodesta 2020. Sarjan tapahtumat sijoittuvat kuvitteellisen pohjoisruotsalaisen kaivoskylän hylättyyn kaivokseen, jonne rakennetaan maailman suurinta ydinjätteen loppusijoituspaikkaa. Kaivoksessa tapahtuu onnettomuus, jonka jälkeen sieltä löytyy jotakin tunnistamatonta. Sarjan pääosissa näyttelevät ruotsalainen Vera Vitali ja norjalainen Aksel Hennie. White Wallin alkuperäisidean ovat kehittäneet Roope Lehtinen, Aleksi Salmenperä sekä Mikko Pöllä. Pöllä toimii myös sarjan pääkäsikirjoittajana, muut kirjoittajat ovat Salmenperä sekä Lisa Ambjörn ja Björn Paqualin. Sarjan ovat ohjanneet yhdessä Salmenperä sekä ruotsalainen Anna Zackrisson. Tuotantoyhtiöinä toimivat suomalainen Fire Monkey sekä ruotsalainen Nice Drama. Sarjan keskeisenä kuvauspaikkana on toiminut Pyhäsalmen kaivos. Sarjan kuvaukset alkoivat Iisalmessa ja Pyhäjärvellä marraskuussa 2018 ja ne päättyivät huhtikuussa 2019. White Wall on toistaiseksi (2019) kallein suomalainen televisiosarja seitsemän miljoonan euron budjetillaan. Sarjan rahoitus jaetaan Ylen ja SVT:n kesken katsojamäärien mukaan, jonka myötä SVT:n osuus on suurempi. Rahoitusta on myös muun muassa Britanniasta. Sarjan jaksokohtainen budjetti on noin 900 000 euroa. Sarjan esitykset alkoivat Ruotsissa 20. syyskuuta 2020White Wall. SVT Play. (SVT1) ja Suomessa 15. marraskuuta 2020 (Yle TV1). == Rooleissa == == Lähteet == == Aiheesta muualla == * * White Wall. Yle Areena. Luokka:2020-luvun suomalaiset draamasarjat Luokka:2020-luvun scifi-sarjat Luokka:Ruotsalaiset draamasarjat Luokka:SVT:n televisio-ohjelmat
Julgī Stalte

Julgī Stalte (s. 28. lokakuuta 1978, Riika) on liiviläinen laulaja. Hän on ollut mukana useissa yhtyeissä, kuten Skandinieki, Stalti, Tuļļi Lum ja Tai Tai.Tulli Lum puhaltaa liivin kieltä liekkeihin . ts.fi. 30.7.2005. Hänen isänsä oli folkloristi ja poliitikko Dainis Stalts, ja veli Dāvis Stalts on latvialainen journalisti ja poliitikko (kuului Latvian parlamenttiin vuosina 2011–2014). Hänen isoisänsä oli laivakapteeni Oskar Stalt. Stalte on ollut naimisissa virolaisen näyttelijän Margus Grosnõin kanssa, ja heillä on poika. Staltella on myös kaksi tytärtä.Latvijas ievērojamās dzimtas. Kolkas līvu stiprā ģimene – Stalti. jauns.lv. 26.3.2018. Hän kuuluu samaan sukuun Kōrli Stalten kanssa. Stalte oppi liiviä isoisältään ja täydensi taitojaan myöhemmin opiskelemalla. Hän on opiskellut kansanmusiikkia Viljandin kulttuurikorkeakoulussa sekä Latvian kulttuuriakatemiassa. Riian kaupunginvaltuuston Koulutuksen, kulttuurin ja urheilun osasto antaa vuosittaisia Valkoisen varpusen palkintoja kulttuurin alalta. Stalte sai palkinnon työstään liiviläisen kulttuuriperinnön säilyttämiseksi järjestämänsä tapahtuman, "Liivipäivän", johdosta.“Baltie zvirbuļi” aizlidojuši pie labākajiem. la.lv. 25.4.2016. ==Lähteet== Luokka:Liiviläiset henkilöt Luokka:Vuonna 1978 syntyneet Luokka:Elävät henkilöt
Djeragan kielet

Djeragan kielet (englanniksi Jarrakan languages) on Australian alkuperäiskieliin kuuluva kieliperhe, jonka puhuma-alue sijoittuu Länsi- Australian pohjoisosiin. Kieliperheeseen kuuluu yhteensä kolme kieltä: * Gajirrabeng * Kitja * Miriwung Jo kuollut doolboongin kieli on mahdollisesti kuulunut kieliperheeseen, mutta varmaa tietoa tästä ei ole koskaan saatu. == Lähteet == Luokka:Australialaiset kielet Luokka:Australian alkuperäiskansat
Yleisuusiguinealaiset kielet

Yleisuusiguinealaiset kielet, tai joskus trans-uusiguinealaiset kielet, on papuakieliin kuuluva kielikunta. Se on papuakielten suurin yksittäinen kielikunta, ja peräti 20 % saaren asukkaista arvellaan puhuvan siihen kuuluvia kieliä. Tarkkaa puhujamäärää ja sitä, montako kieltä kielikuntaan todellisuudessa kuuluu, ei vielä tunneta, sillä monien yksittäisten kielten suhde yleisuusiguinealaisiin kieliin on vielä tuntematon.. Ensimmäiset maininnat kieliperheestä ovat peräisin 1970-luvulta. Glottolog katsoo, että kieliä on 316, jotka kuuluvat ns. ydinperheeseen. Nämä kielet jakautuvat kymmeneen kieliryhmään: * Madangkielet * Finisterre–Huon -kielet * Keskiset länsiuusiguinealaiset kielet * Kainantu–Goroka -kielet * Chimbu–Wahgi -kielet * Engankielet * Danikielet * Isojen Binandereanien kielet * Mekkielet * Paniaijärvien kielet == Lähteet == *